open-index/open-wikipedia-markdown huggingface dataset:
Moksja

**Moksja** (russisk: Мо́кша) er en elv i den østre del av det europeiske Russland. Den er en høyre sideelv til Oka, hvilket renner gjennom Penza oblast, republikken Mordovia og Rjazan oblast. Elveløpet er 656&nbsp;km lang, med et nedslagsfelt på 51&nbsp;000&nbsp;km², hvilket ender i den store floden Volga.

Moksja har sitt utspring på 240&nbsp;moh i de nordvestre delene av Volgaplatået, rundt 35&nbsp;km vest for byen Penza. Elven renner deretter i nord-nordvestlig retning gjennom åslandskapet på Volgaplatået. I sitt nedre løp renner den over Oka-Don-sletten, og munner til slutt ut i Oka på 79&nbsp;moh, 30&nbsp;km sørøst for Kasimov. Ved munningen er elven rundt 100&nbsp;meter bred og tre meter dyp, med en strømhastighet på 0,2&nbsp;m/s.

Moksja fryser til i månedsskiftet november/desember og er frosset over til i april. Middelvannføringen målt 72&nbsp;km overfor munningen er 95&nbsp;m³/s (minimum om vinteren 8,5&nbsp;m³/s, maksimum i vårløsningen i april 2360&nbsp;m³/s). I de nedre delene er høyvannsperioden i mai. 

De største sideelvene er fra høyre Isa, Sivin, Satis og Jermisj, og fra venstre Atmis, Vad og endelig Tsna, som er lengre enn Moksja selv, dermed den største sideelven med god margin.

Av byer langs Moksja kan nevnes Kovylkino, Krasnoslobodsk og Temnikov

Moksjas nedre løp er seilbart til Kadom, 120&nbsp;km fra samløpet med Oka, men den har ikke hatt regulær trafikk siden midten på 1990-tallet.

## Referanser


## Eksterne lenker
*
Kadom

**Kadom** (russisk: Кадом) er en bymessig bosetning i Rjazan oblast i Russland. Den ligger ved elva Moksja, rundt 180&nbsp;km øst for Rjazan.

Kadom ble første gang nevnt i historiske kilder i 1209. Den hadde bystatus til 1926, da den ble nedgradert til en landlig bosetning. Den fikk status som bymessig bosetning i 1958.

## Demografi
Befolkningsutvikling:
:

## Økonomi
I Kadom ligger *Kadomskij veniz*, som lager broderte gjenstander. Stedet har også en treforedlingsfabrikk og et meieri.

## Referanser


## Eksterne lenker
* 
* kadom.ru - forum, nyheter, bilder (russisk)
Juan Antonio Morales

**Juan Antonio Morales** (født 1943 i Cochabamba i Bolivia er en boliviansk økonom. Han var sentralbanksjef for Bolivias sentralbank fra 1995 til 2. mai 2006, da Raúl Garrón Claure overtok stillingen. 

## Utdanning  og yrkeskarriere
Dette er den lengste perioden en sentralbanksjef har hatt, siden sentralbanken ble etablert i 1928. Han var sentralbanksjef under seks presidenter og ni finansministre i Bolivia. I sin periode som sentralbanksjef var han også rådgiver for bl.a. FNs økonomiske kommisjon for Latin-Amerika og Karibia (United Nations Economic Commission for Latin America and the Caribbean, UNECLAC). 

Morales har en doktorgrad i økonomi fra Det katolske universitetet i Louvian i Belgia fra 1967 og 1971. Før han ble sentralbanksjef var han professor ved Bolivian Catholic University. 

Han har skrevet over 40 fagbøker og artikler, og snakker flytende spansk, fransk og engelsk. 

## Utmerkelser
* 2005 - Årets sentralbanksjef i Latin-Amerika (kåret av magasinet *Emerging Markets*)

## Referanser
Hidetoshi Nakata

(født 22. januar 1977 i Kofu, Yamanashi) er en japansk tidligere fotballspiller.

Han la opp etter VM 2006 da  ble slått ut etter at de endte sist i sin gruppe.

## Klubber
*  Bellmare Hiratsuka 1995 - juli 1998
*  Perugia juli 1998 - januar 2000
*  AS Roma januar 2000 - juli 2001
*  Parma AC juli 2001 - januar 2004
*  Bologna FC januar 2004 - juli 2004 (utlån)
*  AC Fiorentina juli 2004 - 2005
*  Bolton Wanderers FC august 2005 - mai 2006 (utlån) 

* 
** mai 1997 – (debut mot Sør-Korea)
* Fotball-VM:
** VM 1998
** VM 2002
** VM 2006

## Eksterne lenker
* 
*
Regina Jacobs

**Regina Jacobs** (født 1963 i Los Angeles) er en tidligere friidrettsutøver fra USA. Etter fullførte studier på Stanford University, representerte hun USA i tre påfølgende OL, fra Seoul, Sør-Korea i 1988. 

Under VM i Athen i 1997 tok hun sølvmedalje på 1500 meter med tiden 4:04.63. Denne prestasjonen gjentok hun i VM 1999 Sevilla på tiden 4:00.35. Gjennom karrieren tok Jacobs 25 nasjonale titler. 2. februar 2003, 39 år gammel, satte hun verdensrekord på 1500 meter innendørs med tiden 3:59.58, den første kvinne under fire minutter. Regina avsluttet karrieren etter en positiv dopingtest på THG i 2003. 

## Referanser


## Eksterne lenker
*
Knut Gravråk

**Knut Gravråk** (født 1985) er en norsk politiker (Ap) og organisasjonsmann fra Kvål i Sør-Trøndelag.

I perioden 2005–2009 møtte han 328 dager som vararepresentant på Stortinget for Gunn Karin Gjul, som var i permisjon. Gravråk var medlem av Melhus kommunestyre 2003–2007. Han har vært medlem av sentralstyret i AUF.

Han har vært lastebilsjåfør og drevet lastebilfirma sammen med faren. I 2016 ble han ansatt i Norges Lastebileier-Forbund, og i 2023 ble han forbundets administrerende direktør.

## Referanser


## Eksterne lenker
*
Sunniva

**Sunniva** er et kvinnenavn dannet som en latinisert form av det gammelengelske navnet *Sunngifu*, som var dannet av *sunn*, «sol», og *gifu*, «gave». *[[Synnøve]]* er en variant av navnet som er mer vanlig i Norge.

## Utbredelse
*Sunniva* var et vanlig navn i Norge i middelalderen. Over 20 forskjellige personer med navnet er nevnt i Regesta Norvegica. *Sunniva* var et populært navn på norske jentebarn født rundt år 2000.

|}

## Kjente personer med navnet
Personene i listen er ordnet kronologisk etter fødselsår.
* St. Sunniva (900-tallet), norsk helgen
* Sunniva McAlinden (f. 1963), norsk kunstner
* Sunniva Gylver (f. 1967), norsk prest og programleder
* Sunniva Rødland Wettre (f. 1977), norsk harpist
* Sunniva Stordal Bjørklund (f. 1979), norsk molekylærbiologi og tidligere modell
* Sunniva Ihle Steinstad (f. 1983), norsk politiker (H)

## Annen bruk av navnet
* Sunniva, fiktiv person fra Terje Formoes historier om Kaptein Sabeltann
* Sunniva, merkevare til TINE-selskapet Sunniva Drikker, tidligere FellesJuice
* St. Sunniva skole, katolsk grunnskole i Oslo

## Referanser


## Eksterne lenker
*
Albertina (Wien)

**Albertina** er en statlig samling av grafikk og billedkunst i Wien og er en av de største i verden. Samlingen har tatt utgangspunkt i Albert von Sachsen-Teschens (1738–1822) samlinger, og Albertina holder fortsatt til dennes palé i bydelen Innere Stadt (gamlebyen). Etter 1918 ble samlingen supplert med det tidligere keiserlige hoffbibliotekets samlinger.

Bestanden på omkring en million arbeider med tyngdepunkt i europeisk tegnekunst og grafikk fra 1400-tallet og fram til i dag. Hovedvekten ligger på tyske renessansekunstnere, særlig Albrecht Dürer.

## Historie

Albertina ble bygget som en av de siste gjenværende seksjonene av befestningen av Wien, Den augustiske bastion. Opprinnelig var dette stedet for *Hofbauamt* («Det kongelige byggekontor») som ble bygget på slutten av 1600-tallet. I 1745 ble anlegget ombygget av lederen for *Hofbauamt*, Emanuel Teles Count Silva-Tarouca til residens for ham. Det er derfor også kjent som *Palais Taroucca*. Bygningen ble senere overtatt av Albert von Sachsen-Teschen som brukte denne som sin residens og flyttet etter hvert sin samling av grafikk hit fra Brussel hvor han hadde vært guvernør for Det habsburgske Nederland. For å huse samlingen av grafikk, fikk han utvidet bygningsanlegget med hjelp av arkitekten Louis Montoyer, og siden denne utvidelsen har palasset vært nabo til Hofburg. Kunstsamlingen ble senere utvidet av Alberts etterfølgere.

I etableringen av samlingen, fikk hertug Albert hjelp av Østerrikes ambassadør til Venezia, den genovesiske greven Giacomo Durazzo. I 1776 overførte greven rundt  kunstobjekter til hertug Albert, og hans hustru, erkehertuginne Maria Christina, som var datter av Maria Teresia av Østerrike og Frans I Stefan av Det tysk-romerske rike.

I 1820-årene fikk erkehertug Karl, hertug Albert og Maria Christinas fostersønn, utført ytterligere ombyggingen av bygningen ved hjelp av arkitekt Joseph Kornhäusel, som i første rekke var endringen av den interiørmessige utsmykningen. Etter erkehertug Karl, bodde hans sønn, erkehertug Albrecht i bygningen og deretter dennes nevø, erkehertug Fredrik, hertug av Teschen i bygningen.

Tidlig i 1919 ble bygningen med den tilhørende kunstsamlingen overført fra Huset Habsburg til den nye republikken Østerrike. I 1920 ble samlingen av grafiske trykk og tegninger slått sammen med innholdet som hadde vært i det keiserlige hoffets bibliotek. Navnet Albertina ble tatt i bruk i 1921.

I mars 1945 ble Albertina sterkt skadet i et bombeangrep. Det har siden blitt fullstendig rehabilitert og modernisert i årene 1998 til 2003, men samlingen med grafikk ble ikke gjenåpnet for i 2008.

## Referanser


## Eksterne lenker
*
Demokratiepreis

**Demokratiepreis**, også kjent som *Blätter-Demokratiepreis*, blir delt ut av *Blättern für deutsche und internationale Politik* og *Blätter-Selskapet* (*Gesellschaft zur Förderung politisch-wissenschaftlicher Publizistik und demokratischer Initiativen e.V*.). Demokratiepreis blir gitt mennesker som "med sin praktiske innsats har arbeidet mot vold og for menneskeretter og demokratiske grunnretter". Prisen blir delt ut hvert tredje år. 
Prisvinneren får 5000 Euro. 

*Die Blätter für deutsche und internationale Politik* er det mest leste politisk-vitenskapelige tidsskrift i det tyske språkområdet.

## Prisvinnere
*2007: Seymour Hersh
*2003: Amira Hass
*2000: Bundesverband Information und Beratung für NS-Verfolgte
*1997: Daniel Goldhagen
*1990: Demokratiebewegung der DDR
*1987: Arbeitsgruppe Alternative Wirtschaftspolitik

## Eksterne lenker
Link til Die Blätter für deutsche und internationale Politik
Oslo Kajakklubb

**Oslo Kajakklubb** (stiftet 11. mars 1931) er Norges største kajakklubb med omtrent 1700 medlemmer. Knut Holmann er klubbens meste kjente utøver med flere VM- og OL-medaljer.

## Eksterne lenker
*
Norangsfjorden

**Norangsfjorden** er en fjordarm av Hjørundfjorden i Ørsta kommune på Sunnmøre. Den er 6,5 kilometer lang og største dybde er 296 meter. Fjorden har innløp mellom Lekneset i nord og Stålbergneset i sør og går først nordøstover før den snur sørøstover.

Ved fjorden ligger de to bygdene Urkebygda på nordsiden av fjorden og Øyelandet ved fjordbunnen. I tillegg ligger gårdene Leknes, Maude og Stennes ved fjorden. «Fyrste lekken *nor* tyder trang og siktar ikkje minst til inste delen», heter det i bygdeboka *[[Hjørundfjordboka|Hjørundfjordboka 3]]*.

Riksvei 655 går på øst- og nordsida av fjorden.

## Referanser
Tor Evjen

**Tor Sigurdsøn Evjen** (født 2. juli 1924, død 29. oktober 2002)  var en norsk kybernetiker og informatiker, kjent fra utviklingen av de tidlige norske datamaskiner, deriblant NUSSE.

Han studerte teoretisk fysikk ved NTH og etter oppnådd sivilingeniør-grad gikk han til Sentralinstitutt for industriell forskning der han var hovedprogrammerer da NUSSE ble bygget. Derpå var han i utviklingsavdelingene for IBM og Norsk Hydro, før han ble direktør i
Norges Teknisk-Naturvitenskapelige Forskningsråd (1967–71). Han var så forskningssjef i Elkem (1971–79).

## Referanser
Umayya Toukan

Dr. **Umayya Salah Toukan** (født 1946 i Amman) er en jordansk økonom, som var sentralbanksjef i Jordans sentralbank fra 2001 til 2010.

Han overtok stillingen 1. januar 2001, da han overtok etter Ziad Fariz, og ble gjenvalgt for en ny femårsperiode 1. januar 2006. I 2010 overtok Al-Sharif Faris Sharaf stillingen som sentralbanksjef. 

Toukan er utdannet MBA fra American University of Beirut, og begynte å arbeide i sentralbanken i 1967. Han fullførte hovedfag innen *økonomisk utvikling* ved Oxford University mens han jobbet der. Senere har han også tatt doktorgrad innen pengeøkonomi ved Columbia University i New York. 

I tillegg har han vært rådgiver for statsministeren og generaldirektøren for Jordans børs, og representerte i perioden 1973&ndash;78 Jordan i FN. Han var ambassadør i Belgia, Nederland og EU i 1996&ndash;2000. 

## Referanser


## Eksterne lenker
* Presentasjon på sentralbankens hjemmeside (arkivert)
Arne Wøien

**Arne Wøien** (født 8. april 1931, død 13. februar 2006) var en norsk sivilingeniør innen fysikk, kjent for sine bidrag innen teknologi for hjertemedisin.

Ved Rikshospitalet i Oslo utviklet han instrumenter for elektromagnetisk måling av blodstrømmer, som ble fabrikkert av firmaet Nycotron A/S på 60-tallet og blant annet brukt for å påvise de uheldige sider ved røyking. Han var med da pacemaker ble tatt i bruk samme sted. Senere var han med i utviklingen og patenteringen av Karl Viktor Halls nye hjerteventil benevnt Medtronic-Hall  som fikk innpass verden over.

I samarbeid med Rikshospitalet og (fra 1979) kybernetikk-miljøet hos Jens Glad Balchen ved NTH, videreutviklet han teknologi for kartlegging av hjertet med ultralyd, kommersialisert gjennom selskapet Vingmed (1985).
Han opprettet Ole Storsteins pris for hjertemedisin (1979), foresto byggingen av hjertemedisinske klinikker
i Bhutan, ga stipender og pengesupport til en rekke andre tiltak.

## Utmerkelser
* Norges Teknisk-Naturvitenskapelige Forskningsråd ærespris (1987)
* Hedersmedlem i Norsk Cardiologisk Selskap (2004).

## Referanser
Knud Enemark Jensen

**Knud Enemark Jensen** (1936–1960) var en dansk syklist som deltok i OL 1960 i Roma. Under det 100 km lange temporittet kollapset han, slo hodet i bakken, og ble kort tid etter erklært død. Det er blitt hevdet, men ikke bevist, at han var under påvirkning av amfetamin.

## Referanser


## Eksterne lenker
*
Teknisk fysikk

**Teknisk fysikk** (*engineering physics* på engelsk) er en sivilingeniørutdanning. I Norge tilbys utdanningen ved NTNU i Trondheim, Institutt for fysikk. I tillegg til de obligatoriske fagene, kan man fritt velge blant flere emner, først og fremst fysikk. I tillegg velger man et ikke-teknisk emne fra hele NTNU. Mange velger å fortsette med doktorgradsstudier.

## Markante tidligere studenter
*Fred Kavli, Fysiker, oppfinner, forretningsmann og filantrop
*Margareth Øvrum, Konserndirektør for Teknologi og ny energi i StatoilHydro

## Referanser


## Eksterne lenker
* Om studieprogrammet – NTNU Teknisk fysikk
* NablaWiki, av linjeforeningen for matematikk og fysikk
Glock 20

**GLOCK 20** (G20) er en halvautomatisk pistol ifra GLOCK, Østerrike.

G20 ble utviklet for amerikanske sikkerhetstyrker og ble introdusert i 1991. Pistolen ble bygget ifra bunnen av og opp rundt 10 mm Auto patronen. Pga kraftigere oppbygning er pistolen 2,5mm bredere enn GLOCK 17.
Barack

**Barack** (arabisk باراك) er et mannsnavn som betyr «velsignet». Navnet er svært sjeldent, men varianter som *Baraka*, *Burak* og *Barak* er utbredt i flere land. En navnebærer er den amerikanske presidenten Barack Obama.

## Etymologi
*Barack* er beslektet med:
* *Baraka* (arabisk: بركة) og *Barak* (arabisk: براك), arabiske mannsnavn som betyr «velsignet».
* *Baruch* (hebraisk: בָרוּך), et hebraisk mannsnavn som betyr «velsignet».
* *Burak*, en tyrkisk form av et arabisk ord som betyr «velsignet».

*Barak* (hebraisk: בָּרָק) er også et hebraisk navn som betyr «lyn».

## Utbredelse
Navnet er brukt i Bibelen i formene *Barak* og *Baruk*. *Barack Hussein Obama* ble i 2008 kåret til årets navn av American Name Society.

Navnet *Barack* er i dag svært sjeldent, men variantene *Baraka*, *Burak*, *Barak*, *Baruch* og *Barukh* er utbredt i flere land.

|}

## Kjente personer med navnet

Personene i listen er ordnet kronologisk etter fødselsår.
* Barak, bibelsk hærfører
* Baruk, bibelsk person
* Baruch Spinoza (1632–1677), nederlandsk filosof
* Barack Obama, Sr. (1936–1982), kenyansk økonom
* Ehud Barak (אהוד ברק) (f. 1942), israelsk militær og politiker
* Barack Obama (f. 1961), amerikansk president, jurist og forfatter
* Barack Adama (født 1985), fransk rapper og musiker.
* Barak Yitzhaki, israelsk fotballspiller

## Referanser


## Eksterne lenker
*
Glock 21

**GLOCK 21** (**G21**) er en halvautomatisk pistol ifra GLOCK, Østerrike.

Pistolen er en .45 ACP versjon av GLOCK 20 (**G20**), designet primært for USA. Løpet har oktogonal rifling, og glidestykket er lettere for å kompensere for det lavere trykket i hylsen. Magasinet er to-radet og tar 13 hylser. G21- og G20-glidestykkene passer ikke om en annen på grunn av endret låseblokk på G21.

## GLOCK 21 SF
GLOCK introduserte GLOCK 21SF (Short Frame – Kort ramme) i 2007 med 5 mm kortere ramme enn standardversjonen. 

## Referanser
American Idiot

***American Idiot*** er det syvende albumet av det amerikanske punk rock-bandet Green Day, utgitt 21. september 2004. 

I 2003 var det egentlig meningen at Green Day skulle komme ut med albumet *[[Cigarettes and Valentines]]*, men da originalsporene for albumet plutselig forsvant sporløst, valgte Green Day å begynne fra bunnen igjen, til tross for at de hadde backup av alle sporene som var ment for *Cigarettes and Valentines*. De bestemte seg for å lage et konseptalbum, en rockeopera inspirert av The Whos mange musikalske verk. Den følger «Jesus of Suburbia» sitt liv – en slags antihelt skapt av Billie Joe Armstrong.

Albumet ble straks en storselger over hele verden, og toppet listene i hele 9 land, deriblant USA, Storbritannia og Norge. Siden utgivelsen har det blitt solgt utrolige 16 millioner eksemplarer av albumet verden over. Albumet har også vunnet mange priser, deriblant en Grammy for «Best Rock Album».

## Sporliste
Alle tekstene er skrevet av Armstrong unntatt der det er merket noe annet. Melodi er av Green Day.

# «American Idiot» – 2:54
# «Jesus of Suburbia» – 9:08
#: I. «Jesus of Suburbia»
#: II. «City of the Damned»
#: III. «I Don't Care»
#: IV. «Dearly Beloved»
#: V. «Tales of Another Broken Home»
# «Holiday» – 3:52
# «Boulevard of Broken Dreams» – 4:20
# «Are We the Waiting» – 2:42
# «St. Jimmy» – 2:55
# «Give Me Novacaine» – 3:25
# «She's a Rebel» – 2:00
# «Extraordinary Girl» – 3:33
# «Letterbomb» – 4:06
# «Wake Me Up When September Ends» – 4:45
# «Homecoming» – 9:18
#: I. «The Death of St. Jimmy»
#: II. «East 12th St.»
#: III. «Nobody Likes You» (tekst: Mike Dirnt)
#: IV. «Rock and Roll Girlfriend» (tekst: Tré Cool)
#: V. «We're Coming Home Again»
# «Whatsername» – 4:12

## Medvirkende personell
*Billie Joe Armstrong – hovedvokal, gitar
*Mike Dirnt – bass, bakgrunnsvokal, hovedvokal på «Nobody Likes You»
*Tré Cool – trommer og perkusjon, bakgrunnsvokal, hovedvokal på «Rock and Roll Girlfriend»
*Rob Cavallo – piano
*Jason Freese – saksofon
*Kathleen Hanna – gjestevokal på «Letterbomb»
*Rob Cavallo og Green Day – produsenter

## Referanser


## Eksterne lenker
*
Joakim

**Joakim** er et mannsnavn med opprinnelse i hebraiske *Jehoiachin*, «oppreist gud».

## Etymologi
*Joakim* er en nordisk skrivemåte av *Joachim*, som er en sammentrukket latinsk form av de hebraiske navnene *Jehoiakim* (hebraisk: יְהוֹיָקִים), «oppreist Gud», eller *Johoiachin* (hebraisk: יְהוֹיָכִין), «oppreist gud». Andre former av navnet er spanske *Joaquín*, portugisiske og katalanske *Joaquim*, franske og tyske *Joachim*, tsjekkiske *Jáchym* og greske *Ioakim* (Ιωακειμ).

*Jo*, *Kim*, *Aki* og *Akim* er kortformer av *Joakim*, men disse navnevariantene kan også være utledet av andre navn.

## Utbredelse
*Joakim* er kjent brukt i Norge fra 1400-tallet og i Finland fra 1600-tallet. Formen *Joachim* er kjent brukt i Sverige første gang i 1425. *Joakim* har vært et populært navn på norske guttebarn siden 1980-årene, med en topp på 1990-tallet.

Navnet *Joachim* var vanlig i Norge fra 1980- til 2000-årene og hadde en popularitetstopp med 0,5 % i 1992.

I Sverige var både *Joakim* og *Joachim* mest brukt i perioden 1960&ndash;2000.

*Joakim* har norsk, svensk og finsk navnedag 20. mars, estisk navnedag 29. mars og kroatisk navnedag 26. juli. *Joachim* har tysk navnedag 26. juli og polske navnedager 16. august, 3. september, 22. september og 9. desember.

|}

## Navnedag
*Joachim* har navnedag i flere land, oftest 26. juli, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Joaquin Miller (1837–1913), amerikansk dikter
* Joachim Holst-Jensen (1880 – 1963), norsk skuespiller
* Joachim Rønneberg (født 1919), norsk offiser og journalist
* Joachim «Jokke» Nielsen (1964–2000), norsk musiker
* Joachim av Danmark (f. 1969), dansk prins
* Klaus Joacim Sonstad (f. 1969), norsk journalist
* Joachim Trier (f. 1974), norsk filmregissør
* Joakim Kjørsvik (f. 1978), norsk forfatter
* Joachim Kjelsaas Kwetzinsky (f. 1978), norsk pianist
* Joakim Noah (f. 1985), fransk-amerikansk basketballspiller
* Joakim Tinderholt, norsk artist

## Annen bruk av navnet
* Farbror/onkel Joakim, er det svenske/danske navnet brukt på onkel Skrue.

## Referanser


## Eksterne lenker
*
Eschen

**Eschen** er en kommune nord i Liechtenstein. Ved utgangen av 2012 hadde kommunen  innbyggere. Den dekker et areal på 10,3 km². Dette gjør den til den fjerde største kommunen i Liechtenstein.

## Referanser


## Eksterne lenker
*
Liechtensteins kommuner

Fyrstedømmet Liechtenstein er delt inn i elleve kommuner (*Gemeinden* – i entall *Gemeinde*) som stort sett består av en enkelt landsby. Fem av *Gemeinden* er en del av valgkretsen Unterland («Det nedre landet»), og resten er i Oberland («Det øvre landet»).

* Balzers – helt sør i landet, inkluderer også landsbyen Mäls
* Eschen – i nord, inkluderer landsbyen Nendeln
* Gamprin – ved Rhinen, like vest for Eschen, inkluderer landsbyen Bendern
* Mauren – i nord, nær Eschen, inkluderer Schaanwald
* Planken – den minste kommunen i folketall, i nordlige sentrale deler av Liechtenstein
* Ruggell – ved Rhinen, den nordligste kommunen i Liechtenstein
* Schaan – den mest folkerike kommunen, like nord for Vaduz
* Schellenberg – i nord, den minste kommunen i areal
* Triesen – ved Rhinen, like sør for Vaduz
* Triesenberg – mellom Vaduz og Triesen, inkluderer landsbyene Steg, Samina og Malbun
* Vaduz – hovedstaden i fyrstedømmet, ligger midt i landet ved Rhinen

## Tabell

    
  


## [[Enklave og eksklave|Enklaver og eksklaver]]
Sju av kommunene har en eller flere eksklaver, i tillegg til kommunens hoveddel:

* Balzers: 2 eksklaver
* Eschen: 2 eksklaver
* Gamprin: 1 eksklave
* Planken: 3 eksklaver, 1 enklave
* Schaan: 4 eksklaver, 2 enklaver
* Triesenberg: 1 eksklave (rundt byen Malbun)
* Vaduz: 5 eksklaver

## Referanser
Hai Ngoc Tran

**Hai Ngoc Tran** (født 10. januar 1975 i Saigon i Vietnam) er en norsk tidligere fotballspiller. Han spilte for Kongsvinger og Vålerenga. Han er den spilleren med nest flest U21-landslagskamper for Norge.

Etter at han la opp som fotballspiller har han drevet i utelivsbransjen på Kongsvinger. Han driver nå restauranten *Manis*.
## Referanser


## Eksterne lenker
* 
*  Intervju med Tran (1999)
Gamprin

**Gamprin** er en kommune i Liechtenstein. Ved utgangen av 2012 hadde kommunen en folkemengde på . Den dekker et areal på 6,1 km². 

I kommunen ligger Bendern, som er en av de mest historiske stedene i landet. Bøndene i området sverget troskap til fyrsten her i 1699. I Benderen ligger Jomfru Maria-kirka, bygd i 1481, men det har vært mindre kirker her tilbake til 1045.

## Referanser


## Eksterne lenker
*
Norges Tekniske Vitenskapsakademi

**Norges Tekniske Vitenskapsakademi** (**NTVA**) er en norsk ideell organisasjon som arbeider for «å fremme forskning, utdanning og utvikling innen de tekniske og tilgrensende vitenskaper, til beste for det norske samfunn og for utviklingen av norsk næringsliv».

NTVA har fire satsingsområder:
*Bedre rekrutteringen til teknologiske og naturvitenskapelige fag
*Stimulere til økt forskning, innovasjon og næringsutvikling
*Skape forståelse i samfunnet for teknologiens betydning
*Videreutvikle en møteplass for informasjon, kritikk og diskusjon

Tiltakene er prosjekter, seminarer, møter, høringsuttalelser og publikasjoner Organisasjonen har opptil 250 norske medlemmer under 65 år, og foruten disse er det et par hundre utenlandske, alle rekruttert fra akademia og næringsliv.  NTVA ble etablert 1955 i Trondheim. I dag (pr. 2021) har organisasjonen kontorer i Trondheim, Oslo, Stavanger, Bergen og Kristiansand.  De deler ut en årlig ærespris for banebrytende teknologi, vinneren blir også tatt opp som medlem og mottar et diplom som deles ut på foreningens årlige Teknologiforum.  Foreningen har også en serie æresmedlemmer: «…personer som har gjort en særlig innsats for akademiets formål og virksomhet, eller hvis virke har hatt en særlig betydning for fremme av teknikk eller teknisk vitenskap».

Kong Harald V er akademiets høye beskytter. 

Fra 2016 ledes organisasjonen av Torbjørn Digernes. Han overtok etter Eivind Hiis Hauge.

## NTVs æresmedlemmer

## Referanser


## Litteratur
* Arne Bjørlykke, *Teknologi og samfunn – Norges Tekniske Vitenskapsakademi 1955-2005* (Tapir forlag, 2005)

## Eksterne lenker
*
Moelven IL Fotball

**Moelven IL Fotball** er et fotballag fra byen Moelv i Ringsaker kommune. Laget spiller hjemmekampene sine i Moelv Idrettspark.

## Tabellen

## Divisjonsutvikling

## Historikk
Fotballen i Moelv startet i det små ca. 1905, men var ikke organisert, ei heller et sammensluttet lag. Kampene ble spilt på «Plassen» ved Strandvik (der Mjøskroa ligger i dag). Fotballgruppa Trygg ble stiftet 25. juni 1918. Stiftere var Peder, Ivar og Lars Schonowd, Bernh. Pedersen med flere. Klubben ble tilsluttet Norges Fotballforbund 27. april 1920. I 1921 ble klubbens navn endret til Moelven Idrettslag. 

I 1930-årene hadde idrettslaget et nokså vellykket fotballag som spilte i daværende klasse B. Laget vant tre pokalturneringer: 1930, 1933 og 1935. Laget spilte seg opp i klasse A i 1935. Høsten 1937 begynte Norgesserien hvor laget var med. Laget rykket ned og spilte i 2. divisjon til krigen startet. Det hadde lenge vært ønske om en ny gressbane etter krigen, nå kunne dette  endelig realiseres. Fra Strand Brænderi og Even Glestad ble det kjøpt til sammen ca. 25 mål tomt og dugnadsarbeidet kunne starte. «Æille modølinga» stilte opp. Det sies at en slik dugnadsinnsats har verken før eller siden blitt utrettet av Moelvs befolkning. 

Utover i 50- og 60-åra spilte A-laget i landsdelsserien. Det gikk litt opp og ned, men de hadde en god periode tidlig på 60-tallet hvor de på to år uten tap gikk fra 5. til 3. divisjon. De deltok også i NM-cupen dette året og var ubeseiret i serien. Motstander ble Lisleby fra Oslo, det var stort oppstyr rundt «bondelaget». NRK-Sporten med Arne Scheie var på plass i bussen nedover og gjorde sine intervjuer og stemningen var på topp, men det skulle vise seg at hjemmelaget var noe overlegne og «Modøla» tapte hele 9&ndash;0 og reportasjene fra Søndagssporten uteble.

## Meritter
### Kretsmesterskap
* **[[4. divisjon fotball for menn|4. divisjon, Indre Østland]]:** (2013)

## Idrettsparken
Moelv Idrettspark er hjemmebane for alle lagene til MIL i alle aldersgrupper. I idrettsparken er det også en flerbrukshall som brukes til fotball og friidrett. Denne heter Limtrehallen.

## Eksterne lenker
*
Dino Zoff

**Dino Zoff** (født 28. februar 1942 i Mariano del Friuli i provinsen Gorizia) er en tidligere italiensk fotballkeeper og -trener. 

## Karriere som spiller
Zoff spilte 112 landskamper og deltok i fire verdensmesterskap. I 1982 kronet han sin 22-årige karriere ved å vinne VM i Spania. Han er den eldste fotballspilleren som er blitt verdensmester i en alder av 40 år, 4 måneder og 13 dager. 

Zoff satte flere rekorder i løpet av karrieren, blant annet spilte han i perioden fra 20. september 1972 og 15. juni 1974 hele 1143 minutter på landslaget uten å slippe inn mål. For klubben Juventus spilte han hver eneste seriekamp 330 serierunder på rad. (Han spilte i alt 570 Serie A-kamper).

## Trenerkarriere
Som trener vant Dino Zoff UEFA-cupen 1989/90 med Juventus. Senere trente han SS Lazio og ACF Fiorentina. Etter VM 1998 overtok han treneransvaret for det italienske landslaget etter Cesare Maldini, og to år senere tok Italia sølv i EM.  Etter tapet (1–2) mot  på golden goal trakk han seg som landslagstrener samme kveld. Zoffs etterfølger ble Giovanni Trapattoni.

## Referanser


## Eksterne lenker
*
Planken

**Planken** er en kommune i Liechtenstein. Kommunen har 430 innbyggere (2012) og er landets minste kommune i innbyggertall. Den dekker et areal på 5,3 km². Navnet skal visstnok komme fra det latinske ordet for «stigende enger». Den største attraksjonen i landsbyen er et kapell fra 1700-tallet som ble ombygd i 1955 under oppsyn av arkitekt Felix Schmid fra Rapperswil. I tillegg er det fødebyen til dikteren Martin Smyrk fra 1800-tallet.

## Referanser


## Eksterne lenker
*
Treviso

**Treviso** er en by i Veneto i Italia, ca. 30&nbsp;km nord for Venezia, og er hovedstaden i provinsen Treviso. Treviso huser hovedkvarterene til klesselskapene Geox og Benetton, elektronikkprodusenten De’Longhi, samt sportsutstyrprodusenten Diadora. I tillegg mottar byen turister for sin omfattende produksjon av prosecco. Byen huser også utdanningsfakulteter for Ca' Foscari-universitetet. 

Treviso ligger ved samløpet av elvene Sile og Botteniga, og ca. 15&nbsp;km sørvest for Piave.

EM i hundekjøring barmark ble arrangert i Falzè di Piave, Sernaglia della Battaglia, Treviso, 13. og 14. november 2010.

## Referanser


## Eksterne lenker
*
Ruggell

**Ruggell** er den nordligste og mest lavtliggende kommunen i Liechtenstein. Ved utgangen av 2020 hadde kommunen en folkemengde på 2403. Den har dekker et areal på 7,4 km². 

Navnet skal visstnok komme fra det latinske uttrykket for å «rydde land». Den er mest kjent for de vernede områdene og for den historiske sognekirka St. Fridolin. 

Mens Liechtenstein stort sett er dekket av fjellandskap, er Ruggel relativt flatt og ligger langs Rhinen, der grensa mellom Sveits og Østerrike møter hverandre. 

## Referanser


## Eksterne lenker
*
Triesen

**Triesen** er den tredje største kommunen i Liechtenstein. Den har  innbyggere (2012) og dekker et areal på 26,4 km². 

Triesen har flere historiske kirker fra 1400-tallet. Her ligger også et veveri fra 1863 som blir regnet som et historisk monument. 

Private Universität im Fürstentum Liechtenstein, etablert i 2000, holder til i Triesen.

## Referanser


## Eksterne lenker
* 
* Turistinformasjon
Fortschrittliche Bürgerpartei

**Fortschrittliche Bürgerpartei** er et konservativt-kristendemokratisk politisk parti i Liechtenstein. Partiet ble grunnlagt i 1918. Det har vært i regjering i flere perioder.

## Referanser


## Eksterne lenker
*
Triesenberg

**Triesenberg** er en kommune i Liechtenstein. Den har  innbyggere (2012) og dekker et areal på 30 km² i en høyde på 884 til 1000 meter over havet. 

Landsbyen er kjent for den særprega dialekten til innbyggerne, som er påvirket av innflyttere fra Walser i middelalderen. Det ble aktivt gått inn for å bevare og bruke dialekten i bygda.

Man regner med ni landsbyer i kommunen: Gaflei, Malbun, Masescha, Rotenboden, Samina, Silum, Steg, Sücka og Wangerberg.

## Referanser


## Eksterne lenker
*
Timothy Ridley

**Timothy Ridley** er en caymansk jurist. Han var sentralbanksjef for Caymanøyenes sentralbank fra 2004 til 2008, men jobber i dag for Cayman Financial Review. 

## Utdanning og karriere
Ridley har en bachelorgrad fra Cambridge University og er *Master of Laws* fra Harvard Law School. Han har advokatbevilling for praksis i England, og har praktisert som advokat på Caymanøyene i over 30 år, men jobbet også i Hongkong fra 1995 til 2000. Han har også hatt ulike rådgivende roller overfor myndighetene, innenfor økonomi og lokal industri. Han har spesialisert seg på internasjonale finansielle transaksjoner. 

Han fikk styreplass i Caymanøyenes helsetilsyn (Health Services Authority) og i sentralbanken i juli 2002. Han ble forfremmet til sentralbanksjef i juli 2004, etter Michael Austin. Denne stillingen hadde han fram til 2008, da Carlyle McLaughlin overtok stillingen. Han trakk seg også fra styret i helsetilsynet i 2005. 

I 1996 ble han utnevnt til *[[Order of the British Empire|Officer of the Order of the British Empire]]* (OBE) for sin tjeneste for landets finansnæring.

## Referanser


## Eksterne lenker
* Cayman Financial Review - ''Editorial Board: Timothy Ridley''
Rand

**Rand** har flere betydninger:

* Sør-Afrikas valuta
* RAND Corporation (**R**esearch **AN**d **D**evelopment). Amerikansk tenketank 
* Rand er også en liten bygd i Stryn kommune. 
* Rand (topologi), mengden punkter som er omkranset av punkter både utenfor og innenfor en gitt mengde i et topologisk rom
* *Rand*, roman av Jan Kjærstad fra 1990

## Personer
* Ayn Rand, russisk-amerikansk forfatter og filosof
* Mary Rand, britisk friidrettsutøver
* Rand al'Thor, romanfigur fra serien Tidshjulet
Vømmølgutan

**Vømmølgutan** er et norsk band som ble stiftet mars 1985. De ble stiftet i Helgådalen i Verdal kommune.

## Bandmedlemmer
*Bård Bratli – Vokal og akustisk gitar.
*Stig Bratli – Bass.
*Kent Østgård – El-Gitar.
*Yngve Østgård – Trommer.
*Petter Andreas Jr. Røstad – Trekkspill.
*Torfinn Hofstad – Fiolin.

## Diskografi
### Album
**[[Ikke te å tru]]* (2009)
### Single
*På Vømmølfestival.* (Utgitt, Mai 2008)

## Eksterne lenker
#Hjemmeside 1
#Hjemmeside 2
MiljøXpressen

**MiljøXpressen** var en ekspressbussrute som konkurrerte om passasjerene på strekningen Kristiansand – Oslo fra 6. desember 2007 til 15. september 2008. Ruta ble drevet av spesialforetaket Miljøekspressen AS, et heleid datterselskap av Risør og Tvedestrand Bilruter (RTB). Konkurrentene var Sørlandsekspressen (NOR-WAY Bussekspress ved Nettbuss Sør), Konkurrenten.no og Lavprisekspressen (Unibuss Ekspress). I to uker fra 27. desember 2006 hadde også *Sør-Øst Ekspressen* (Rajinder Singh Rihal) konkurrert på denne strekningen. MiljøXpressen ble lagt ned etter at Nettbuss hadde overtatt RTB.

## Historie
Siden april 2003 hadde RTB kjørt avganger på Sørlandsekspressen på oppdrag for Nettbuss Sør, men høsten 2007 sa Nettbuss opp denne avtalen med virkning fra 5. november 2007. RTB søkte derfor om konsesjon for å starte en egen konkurrerende rute på samme strekning.

Trafikken startet 6. desember 2007 og ble i starten betjent med kun én buss som kjørte fra Kristiansand på formiddagen og tilbake igjen fra Oslo på kvelden. 5. mai 2008 ble det utvidet til tre avganger daglig hver vei i forbindelse med at selskapet fikk levert tre nye busser.

Navnet «MiljøXpressen» ble helt fra starten av kritisert av Forbrukerombudet fordi man mente at selskapet ikke kunne vise til at de var mer miljøvennlige enn konkurrentene. Hva angår utslippskrav oppfylte bussen som gikk på ruta Euro&nbsp;IV-standarden som var gjeldende standard på det tidspunktet, mens reservebussen oppfylte Euro&nbsp;III som var gjeldende fram til 2006. Etter at selskapet fikk nye busser i mai 2008 ble navnet godtatt. Disse tilfredsstilte Euro&nbsp;V, som ikke var gjeldende krav før i 2009.

RTB ble i løpet av sommeren 2008 solgt til Nettbuss Sør, som fra før av drev Sørlandsekspressen. For å ikke konkurrere med seg selv ble det vedtatt å legge ned MiljøXpressen fra og med 15. september 2008.

## Referanser
Filippinenes ambassade i Oslo

**Filippinenes ambassade i Oslo** er Republikken Filippinenes diplomatiske representasjon til Norge. Ambassaden er i fjerde etasje i Nedre Vollgate 8 i Oslo, i en forretningsgård i Kvadraturen.

Ambassadør fra 2. desember 2021 er Enrico T. Fos.

## Ansvarsområde
I tillegg til Norge betjener ambassaden Danmark, Finland, Island og Sverige. Det finnes også konsulater i nevnte land samt i Stavanger.

## Referanser


## Eksterne lenker
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Filippinene og Norge (arkivert nettside)
* Embassypages.com om ambassaden
Vårres jul

***Vårres jul*** er et julealbum av den norske artisten Hans Rotmo, akkompagnert av Henning Sommerro (orgel og trekkspill), Kai Biermann (trommer), Bjarne Bårdstu (bass) og Gunnar Andreas Berg (gitar og dobro). Platen ble utgitt i 1980, men salget var dårlig, og denne utgaven er ikke lenger kommersielt tilgjengelig.

Det kom en revidert versjon på CD i 1990. Denne gangen ble albumet godt mottatt, og det har solgt over 100 000 eksemplarer.

En 30-årsjubileumsutgave var planlagt, men det kom i stedet et helt nytt album, *[[Vårres jul 2]]*, hvor tittelsangen fra 1980 er bonusspor. Rotmo og Sommerro turnerte med musikk fra begge album før jul i 2010, og det ble gjort konsertopptak i Olavshallen i Trondheim for lansering på DVD.

Alle sangene er skrevet av Hans Rotmo.

## Sporliste
#«Vårres jul»
#«Grisslaktinga»
#«Vinterengelen»
#«Juletrefest for unga»
#«Daling og Guling»
#«Nissen»
#«Åsgårdsreia»
#«Julpolsen»
#«Frelser'n»
#«Uteliggerens Fadervår»
#«Julebordet»
#«Skjendelsen av Ytre kirke»
#«Jul berre ein gong fer året»
#«Helvete» 

På den reviderte utgaven fra 1990 er «Frelser'n» og «Skjendelsen av Ytre kirke» tatt ut og erstattet av disse fire:
*«Jul i bakgården»
*«Julegitaren»
*«Fjøsnissen»
*«Badstu i Mastu»
## Medvirkende
### Musikere
* Hans Rotmo - sang/gitar/fiolin/elektrisk bass/lurk/låtskriver/produsent/osv.
* Henning Sommerro - orgel/bakgrunnvokal
* Gunnar Andreas Berg - gitar/elektrisk bass
* Kai Biermann - trommer
### Øvrige
* Roger Valstad - produsent/tekniker
* Inger Giskeødegård - illustrasjon
* Eldar Olderøien - artwork 
* Gul Reklame - artwork
## Referanser
Fylkesvei 3542

**Fylkesvei 3542** går mellom Bråstad og Åmholt i Arendal kommune. Veien er 3,6&nbsp;km lang.

Frem til 2019 hadde veien betegnelsen fylkesvei 175 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Freie Liste

**Freie Liste** (FL) er et politisk parti i fyrstedømmet Liechtenstein. Det ble grunnlagt i 1985 og karakteriserer seg som «sosialt, demokratisk og økologisk». Ifølge partiprogrammet er dets kampsaker likestilling mellom menn og kvinner, sosial rettferdighet og solidaritet, økologi, transport og integrasjon. Det arbeider i tillegg for å innføre et representativt monarki i fyrstedømmet.

I 1993 overvant partiet første gang sperregrensen på 8 % til Liechtensteins parlament. Ved valget i 2005 fikk det 13 prosent av stemmene og dermed 3 av 25 mandater. Det er representert i seks av elleve kommuneråd.

## Eksterne lenker
*
Røyneberg skole

**Røyneberg skole** er en offentlig barneskole i Sola kommune. Den ble opprinnelig bygget i 1866. Fra rundt 1760 var det en omgangsskole. Skolen har i skoleåret 2025/2026 omtrent 310 elever fordelt på 1. til 7. trinn. Skolen ligger på Røyneberg.

Skolen har blitt bygget opp flere ganger og de nåværende bygningsmassene ble ikke tatt i bruk før 1970-tallet. De siste bygningene ble bygget ferdig i 2002. Den opprinnelige skolen ble byttet ut i 1906 av en bygning som frem til 2015 var et kultursenter. Den gamle skolen ble brukt som lærerbolig før det ble revet i 1947.

Hovedmålet på skolen er bokmål. Etter elevene er ferdig med 7. trinn begynner de på Sola ungdomsskole.

### 2. Verdenskrig
Under 2. verdenskrig ble skolen overtatt av tyskerne som brukte skolen med god utsikt over Joasvingen mot flyplassen. Skolen ble midlertidig flyttet til en gård på Grannes.

## Referanser


## Eksterne lenker
*
Wookiee

:*Wookie omdirigerer her. For musikeren se [[Wookie (musiker)]]*
**Wookiee** er en fiktiv art fra Star Wars. Arten kom opprinnelig fra planeten Kashyyyk. Til tross for sitt lite intelligente utseende hadde de bevist sin kapasitet gjennom blant annet å ha sittet i den galaktiske republikkens senat. Under imperiets styre var de fleste wookier slaver, selv om noen få gikk frie i galaksen.  

## Kjente wookier
Den mest kjente wookien er nok Han Solos følgesvenn Chewbacca, som ble en av opprørernes helter.

## Psykiske trekk
Lojalitet og tapperhet blir dyrket som de mest ærverdige egenskapene blant wookier. En wookiee kan være både hyggelig og høflig, men har gjerne et voldsomt temperament.

## Eksterne lenker
* 
* Arten wookie på den offisielle Star Wars-nettsiden.
* Arten wookie på Wookieepedia.
Hans Sperre jr.

**Hans Sperre jr.** (født 1967) er en norsk badmintonspiller. Han representerer Sandefjord Badmintonklubb, og har 16 kongepokaler i badminton, 14 strake i perioden fra 1986 til 1998, 2002, og etter comeback i 2006.

Han deltok under sommer-OL for Norge i 1992 i Barcelona med 33.-plass i badminton, og fikk 3. plass i double sammen med Jørn Myrestrand i Europamesterskapet for junior i 1985. Sperre fikk æren av å spille *den første offisielle badmintonkamp i OL*. 

Hans Sperre jr. er sønn av Hans Sperre som også har vunnet en rekke kongepokaler. 
## NM-gull

## Se også
* Norgesmesterskapet i badminton
* Kongepokalvinnere i badminton
* Badminton under Sommer-OL 1992

## Referanser


## Kilder
* Statistikk norgesmesterskap badminton

## Eksterne lenker
*
Søren Jensen

**Søren Tougaard Jensen** (født 1. mars 1984 i Løvel, Viborg) er en dansk tidligere fotballspiller med kamper som venstreback for Odd.

Jensen fikk fire kamper for  og la opp som fotballspiller i 2015.

## Referanser


## Eksterne lenker
*
Gabriel Monsen

**Gabriel Monsen** (født 15. november 1798, død 1. juli 1882) var losoldermann i Tananger, ordfører og stortingspolitiker. Kjent også for å ha bygget det såkalte Monsenhuset på Tananger. Gabriel Monsen var den første ordføreren i Håland, nå Sola.

## Politisk arbeid

### Kommunen
* 1837-1841 Ordfører i Håland
* 1846-1849 Ordfører i Håland
* 1854-1855 Ordfører i Håland 
* 1860-1879 Ordfører i Håland

### Stortingsaktivitet
* 1842 Valgt som 3. representant fra Stavanger Amt.
* 1845 Valgt som 4. representant fra Stavanger Amt.
* 1848 Valgt som 4. representant fra Stavanger Amt.
* 1851 Første varamann
* 1854 Første varamann

## Referanser


## Eksterne lenker
*
Fylkesvei 3736

**Fylkesvei 3736** går mellom Ovelandsdalen i Froland og Løddesøl i Arendal kommune.

Strekningen ble fastlagt 2019, og består av den tidligere fylkesvei 161 (Aust-Agder), og en delstrekning av den tidligere fylkesvei 172 (Aust-Agder).

## Kommuner og knutepunkter

 

 

## Referanser




## Eksterne lenker
* Vegvesenets vegkart 
*
Hans Sperre

**Hans Sperre** (1937–2002) fra Sandefjord var en norsk badmintonspiller og fotballspiller. I det sivile liv var han forretningsmann, og frilans sportsjournalist for Sandefjords Blad.

Sperre er blant de mestvinnende norske badmintonspillere. Han vant 7 junior-NM og 49 senior-NM, hvorav 10 titler i herresingle. I tillegg til de 31 NM-seirene i tabellen nedenfor vant Sperre to mixed double i *Åpne norske mesterskap* i 1960 og 1961 sammen med Randi Gulbrandsen, og 16 lagseire med Sandefjord Badmintonklubb. Han hadde sju ulike partnere i sine double-seiere i NM, flest seire sammen med Randi Holand/Gulbrandsen.

Sperre spilte også fotball for Sandefjord Ballklubb i hovedserien (tilsvarer dagens eliteserie), og har blant annet spilt to cupfinaler i 1957 og 1959. Han ble tatt ut til A-landskamp mot Island i august 1959, men måtte melde forfall på grunn av skade. 

Han var trener for fotballaget Runar to sesonger i 1960-årene. Han deltok også i kretsmesterskap i tennis, bandy og friidrett.

Han ble æresmedlem i Norges Badmintonforbund i 1998, og var aktiv i idretten både som spiller, trener og leder.

Hans Sperres sønn, Hans Sperre jr., har 16 kongepokaler i badminton.

## NM-gull i badminton

## Se også
* Norgesmesterskapet i badminton
* Kongepokalvinnere i badminton

## Referanser
Megiddo (album)

***Megiddo*** fra 1997 er det norske black metal bandet Satyricon sin første EP-plate. Den ble utgitt både med sort og grått plateomslag.

## Sporliste
# «The Dawn of a New Age» (5:45)
# «Night of Devine Power» (5:49)
# «Forhekset» (4:16)
# «Orgasmatron» (4:58)

## Artister

## Kilder
*Encyclopaedia Metallum
*Satyricons diskografi

## Eksterne lenker
*
Hoste

**Hoste** er en refleks som medfører støtvise og kraftige utåndinger (ekspirasjoner). Formålet kan være å fjerne fremmede elementer fra luftveiene. Refleksen utløses når visse nerver i luftrørene stimuleres, og mellomgulvet trekker seg automatisk sammen. Luften som er i lungene og luftveiene presses ut med stor fart. Fremmede elementer som kroppen prøver å få vekk med hoste kan være alt fra støv og slim i luftveiene til matbiter som svelges feil. 

Under sykdommer som forkjølelse, lungebetennelse og bihulebetennelse er hoste og tørr hals svært vanlig. Hoste som varer i 8 uker eller lengre blir ofte kalt kronisk hoste. Hoste kan behandles, eller forbygges medisinsk, eksempelvis gjennom bruk av hostemedisin.
Fylkesvei 3742

**Fylkesvei 3742** går mellom Buflaten og Mjåland i Froland kommune.

Frem til 2019 hadde veien betegnelsen fylkesvei 164 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Liechtensteinischer Landtag

**Liechtensteinischer Landtag** er navnet på Liechtensteins parlament, som består av 25 parlamentsmedlemmer, noe som gjør det til et lite parlament internasjonalt sett. Presidenten og visepresidenten for parlamentet velges hvert år på åpningsdagen.

Landtag er folkets organ, som ivaretar dets rettigheter og interesser, idet Liechtensteins forfatning sier, at fyrstedømmet er et arvelig monarki.

I februar 2008 ble en ny parlamentsbygning tatt i bruk.

Parlamentet velges i to valgkretser: *Oberland* og *Unterland*. Sperregrensen er på 8 % og en periode varer fire år.

## Landdagens presidenter

## Se også
* Landdag (historisk)

## Eksterne lenker
*
Fosen tingrett

**Fosen tingrett** var en førsteinstansdomstol i Frostating lagdømme. Domstolen hadde kontorsted  på Brekstad i Ørland, og rettskretsen omfattet kommunene Bjugn, Frøya, Hitra, Indre Fosen, Osen, Roan, Ørland og Åfjord med 29&nbsp;933 innbyggere pr. 1. januar 2010. Domstolen hadde fra 2018 felles ledelse med Sør-Trøndelag tingrett med Leif Otto Østerbø som konstituert sorenskriver.

Domstolen var blant de eldste i landet og ble opprettet i 1591 da sorenskriverordningen ble innført. I perioden 1917–1959 fantes Hitra sorenskriveri som eget embete; dette var utskilt fra, og ble innlemmet i, Fosen sorenskriverembete.

Den 12. april 2021 ble Fosen tingrett slått sammen med Inntrøndelag tingrett, Namdal tingrett og Sør-Trøndelag tingrett til den nyopprettede Trøndelag tingrett. Fosen tinghus på Brekstad er ett av fire rettssteder i Trøndelag tingrett.

## Sorenskrivere
Sorenskrivere ved Fosen sorenskriverembete/tingrett:

*Knud Hanssen 1629–1645
*Andreas Nielsen Riber 1645–1651
*Peder Jørgensen 1653–?
*Christen Pedersen ?–1663
*Jacob Peterssen 1663–1667
*Niels Nielssen 1667–1669
*Daniel Evertssen ca. 1670–1684
*Christopher Johanssen Grøn 1684–1710
*Daniel Pederssen Thams
*Claus Pederssen Borre 1710–1723
*Peder Sivertssen Brarup 1723–1743
*Andreas Jessen 1743–1764
*Ove Schjelderup von Hadeln 1764–1800
*Lauritz (Lars) Kaasbøll 1800–1829
*Eilert Christian Holtermann 1829–1840
*Fredrik Sommerfeldt Weidemann 1840–1875
*Peter Carlsen Paaske 1875–1903
*Henrik Mathias Krogh Borch 1903–1911
*August Olaf Aaset 1911–1918
*Olaf Amundsen 1918–1922
*Johan Paasche 1922–1924
*Johannes Aagaard 1934–1939
*Jens Eian 1939–1947
*Aage Thor Falkanger 1947–1951
*Jens Eian 1952–1959
*Erling Koppang 1960–1968
*Einride Einarson 1969–1982
*Morten Gunnes 1983–1989
*Hans Hugo Kristoffersen 1989–2001
*Marit Holand 2001–2018

## Referanser


## Eksterne lenker
*
628 Christine

**628 Christine** er en hovedbelteasteroide. Den ble oppdaga den 7. mars 1907 av August Kopff fra Landessternwarte Heidelberg-Königstuhl i Heidelberg. *Christine* var navnet til Kopffs kone.

## Eksterne lenker
* 
* Minor Planet Center – «Discovery Circumstances: Numbered Minor Planets»
635 Vundtia

**635 Vundtia** er en hovedbelteasteroide og et medlem av asteroidefamilien Laodica. Den ble oppdaga den 9. juni 1907 av K. Lohnert fra Landessternwarte Heidelberg-Königstuhl i Heidelberg. Den er oppkalt etter den tyske psykologen Wilhelm Wundt.

## Referanser


## Eksterne lenker
* 
* Minor Planet Center – «Discovery Circumstances: Numbered Minor Planets»
636 Erika

**636 Erika** er en hovedbelteasteroide. Den ble oppdaga den 8. februar 1907 av Joel Hastings Metcalf fra Taunton i Massachusetts, USA. Bakgrunnen for navnet er ikke kjent.

## Eksterne lenker
* 
* Minor Planet Center – «Discovery Circumstances: Numbered Minor Planets»
Rezj (elv)

**Rezj** (russisk: Реж) er ei elv i Sverdlovsk oblast i Russland. Den er ei sideelv til Nitsa (i Obs nedbørfelt). Den er 219 kilometer lang med et nedbørfelt på 4350&nbsp;km².

Rezj har sitt utspring i de sentrale Uralfjellene og renner mot nordøst til samløpet med Nitsa. Den største byen ved elva er Rezj.
Borghetto di Vara

**Borghetto di Vara** er en kommune i Provinsen La Spezia i den italienske regionen Liguria. Den ligger ca. 70&nbsp;km. sørøst for Genova, og ca. 15&nbsp;km. nordvest for La Spezia. Kommunen har et areal på 27,3&nbsp;km² og 998 innbyggere (2004).

Borghetto di Vara omfatter også følgende *[[frazione|frazioni]]*:
*Boccapignone
*Cassana
*L'Ago
*Pogliasca
*Ripalta
*Termine di Roverano

Borghetto di Vara grenser til kommunene Beverino, Brugnato, Carrodano, Levanto, Pignone, Rocchetta di Vara og Sesta Godano.

## Referanser


## Eksterne lenker
*